
**ΙΣΟΤΙΜΙΑ των ΔΥΟ ΦΥΛΩΝ**

****

**ΙΣΟΤΙΜΙΑ των ΔΥΟ ΦΥΛΩΝ**

**Ισοτιμία των δύο φύλων**είναι η εξομοίωση ανδρών-γυναικών ως προς τα δικαιώματα και τις υποχρεώσεις, χωρίς καμία διάκριση.

Ο**φεμινισμός** υποστηρίζει τη χειραφέτηση των γυναικών.

**Φαλλοκρατία** είναι η υποτιμητική μεταχείριση γυναικών.

Στην**πατριαρχία** η εξουσία είναι προνόμιο των ανδρών, ενώ στη **μητριαρχία** των γυναικών.

**Κατακτήσεις του γυναικείου κινήματος**

* συνταγματική ισοτιμία των δύο φύλων
* ίσες ευκαιρίες στην εκπαίδευση
* ενασχόληση με όλα τα επαγγέλματα
* ίση αμοιβή για προσφορά ίσης εργασίας
* δικαίωμα εκλέγειν και εκλέγεσθαι
* διάκριση στον πολιτικό και επιχειρηματικό στίβο

**Προβλήματα**που αντιμετωπίζουν οι γυναίκες ακόμα και στις**ανεπτυγμένες χώρες**

* **επιβάρυνση** με πολλαπλούς **ρόλους** (μητέρας, συζύγου, νοικοκυράς, εργαζόμενης), σε βάρος του ελεύθερου χρόνου
* **εκμετάλλευση** και **κακοποίηση** ακόμα και μέσα στο ίδιο της το σπίτι (ενδοοικογενειακή βία, οικονομική εξάρτηση από τον άνδρα)
* **θυσία** της επαγγελματικής σταδιοδρομίας στο όνομα της μητρότητας και της οικογένειας
* **στερεοτυπικά κατάλοιπα** που δυσχεραίνουν την επαγγελματική και πολιτική της ανέλιξη σε ανώτατες θέσεις
* **υψηλότερα** ποσοστά **ανεργίας** στο φύλο της
* μεγαλύτερη **προσπάθεια** προκειμένου να αποδείξει την αξία της

Τα **ΜΜΕ** και οι**διαφημίσεις** υποβαθμίζουν την εικόνα της και την παρουσιάζουν αφελή, ευάλωτη, φιλάρεσκη, διακοσμητικό στοιχείο ή σεξουαλικό αντικείμενο, περιορισμένη στο ρόλο της νοικοκυράς.

Η**θέση**της γυναίκας στον**αναπτυσσόμενο κόσμο** υποδεέστερη έναντι των ανδρών, με **μηδαμινά δικαιώματα** (εφαρμογή απάνθρωπων τιμωριών, περιορισμένα δικαιώματα στη μόρφωση και στην εργασία, υποχρεωτική κάλυψη της κεφαλής και του σώματος, ακρωτηριασμός των γεννητικών οργάνων, υποταγή στους θρησκευτικούς και πατριαρχικούς νόμους).

**Προτάσεις για υλοποίηση της ουσιαστικής ισοτιμίας**

Η **οικογένεια** οφείλει να αποτελεί για τα παιδιά πρότυπο αναγνώρισης των αναγκών και των δικαιωμάτων του άλλου φύλου.

Το **σχολείο** να καλλιεργεί την αλληλεγγύη και τον αλληλοσεβασμό ανάμεσα στα δύο φύλα.

Η **πολιτεία**να μεριμνά για την ουσιαστική κατοχύρωση της ισοτιμίας των δύο φύλων και να προστατεύει επαρκώς τη **μητρότητα**.

Τα **ΜΜΕ** να παρουσιάζουν πρότυπα απαλλαγμένα από σεξιστικές συμπεριφορές.

Οι **ίδιες τις γυναίκες**να μην αποδέχονται συμπεριφορές που επιχειρούν να μειώσουν την αξία του φύλου τους.

**Διάκριση**των**επαγγελμάτων**σε**γυναικεία**και**αντρικά:**στηρίζεται σε μια μακραίωνη παράδοση διάκρισης μεταξύ των δύο φύλων σε όλα τα επίπεδα.

**Θέματα για συζήτηση**

Η ισότητα των φύλων δεν είναι «γυναικείο ζήτημα», αλλά **οικουμενική** αρχή.

Η Ελλάδα βρίσκεται στην **78η θέση** παγκοσμίως στην ισότητα των φύλων.

(Από τον ημερήσιο τύπο)